ועדת הפנים והגנת הסביבה, כנסת 20, פרוטוקול מספר 767, 2018-12-10 13:10

יואב קיש: צוהריים טובים.

יואב קיש: אני פותח את ישיבת ועדת הפנים והגנת הסביבה.

יואב קיש: יש לנו על הפרק שתי תקנות של הרשות הארצית לכבאות והצלה: אגרות ותשלומים בעד שירותים, והנחה או פטור מתשלום אגרות.

יואב קיש: תיכף נקרא את התקנות.

יואב קיש: מי יציג את זה?

יואב קיש: קרן גלאון.

יואב קיש: עם מה אנחנו מתחילים?

יואב קיש: עם הנחה או פטור מתשלום אגרות.

קרן גלאון: אני סגנית יועמ"ש כבאות והצלה.

קרן גלאון: למעשה שני התיקונים המוצעים פה, המטרה שלהם היא להפחית אגרות.

קרן גלאון: כל התיקונים שמוצעים פה מטרתם להקל ולהפחית.

קרן גלאון: בתקנות הספציפיות של הנחה או פטור מתשלום אגרות מדובר רק על הנחה מאגרה מבצעית.

יואב קיש: בואו נקרא את התקנות ואז תסבירי, ואז נצביע, ואחרי כן נמשיך.

עידו בן יצחק: תקנות הרשות הארצית לכבאות והצלה (הנחה או פטור מתשלום אגרות) (הוראת שעה) (תיקון), התשע"ט-2018 בואו נעבור ונראה מה מבטלים.

עידו בן יצחק: תקנה 3 הפכה לא רלוונטית למעשה מאחר שאנחנו לפני כשנה וחצי ביטלנו לחלוטין את האגרות של הרשות כשהיא מגיעה לאירוע של כבאות והצלה, כאשר מגיעה הרשות או לאירוע של כבאות או לאירוע של חומרים מסוכנים.

עידו בן יצחק: נותרו מקרים ספורים שבהם עדיין נגבות אגרות, מקרים של חילוץ ממעליות וכן הלאה, אבל זה לא רלוונטי.

יואב קיש: כלומר הוא תקנה לא רלוונטית ומיותרת, ולמרות שהיא כאילו מדברת על הנחות אז אין כבר את האגרות עצמן.

יואב קיש: אז התקנה ירדה.

יואב קיש: מה זה תקנה 10?

עידו בן יצחק: תקנה 10 קובעת את התקנות האלה כהוראת שעה.

עידו בן יצחק: בהתחלה הן נקבעו כהוראת שעה וכאן מוחקים את זה.

עידו בן יצחק: זה הופך אותן להוראות קבועות.

יואב קיש: איפה אנחנו קובעים את זה כתקנות קבועות?

יואב קיש: כאשר אנחנו עושים תיקון ומורידים את הוראת השעה הכול הופך להיות קבוע?

עידו בן יצחק: כן, ברגע שאנחנו מורידים את הוראת השעה זה אומר שזה מכאן ואילך.

יואב קיש: אתה אומר שהורידו את מה שלא רלוונטי והופכים את זה לקבוע.

יואב קיש: למה רוצים לעשות את זה קבוע?

קרן גלאון: ראינו שבעצם התקנות האלה מוכיחות את עצמן למי שצריך לתת הנחה או פטור.

קרן גלאון: כרגע זה מצומצם מאוד, זה רק מאגרה מבצעית, כאשר מה שנשאר זה דלת, מעלית וחייגנים ובעצם יש פניות ספורות שמתאימות.

קרן גלאון: אנחנו רוצים להמשיך את המנגנון הזה, לאפשר עדיין למי שיש לו בעיות כלכליות גם באגרות הספורות האלה לבקש הנחה או פטור מאגרה.

יואב קיש: כלומר הן נכונות לאור מה שאתם מעריכים ואפשר להמשיך עם זה.

יואב קיש: עוד מישהו רוצה להתייחס לזה?

יואב קיש: מי בעד?

יואב קיש: בעד – פה אחד

יואב קיש: אני בעד.

יואב קיש: התיקון של התקנה כפי שהוקרא אושר.

יואב קיש: אנחנו עוברים לתקנות הבאות.

עידו בן יצחק: התקנות הנוספות הן תקנות הרשות הארצית לכבאות והצלה (אגרות ותשלומים בעד שירותים) (תיקון), התשע"ט-2018.

עידו בן יצחק: כאן יש בקשה לתיקון נוסח.

יואב קיש: בואו נגמור להקריא ואחרי כן תסבירי את הכול.

קרן גלאון: נכון, אנחנו יוצרים מדרגות חדשות.

יואב קיש: כמה מדרגות יש?

עידו בן יצחק: חסרה פה מדרגה.

יואב קיש: זה חדש.

יואב קיש: אם קודם היינו ב-5,000 מרבי, העלינו למעל 10,000 איש – 7,000 שקל.

קרן גלאון: כל המדרגות הונמכו, למעט מדרגה אחת.

יואב קיש: זאת הרעה.

יואב קיש: אז לא דייקת בדבריך, אמרת שהכול לטובה ויש פה הרעה.

יואב קיש: לא דייקת.

יואל הדר: זו ההרעה היחידה.

קרן גלאון: אני מתנצלת.

קרן גלאון: הנחתי שכאשר נגיע לזה נדבר על זה.

יואב קיש: היית צריכה להגיד שהכול כמעט במלואו הוא הטבה, אבל יש נושא קטן שהיה צריך להרע.

יואב קיש: עכשיו אני צריך להבין מה שיעור האירועים הגדולים מתוך כל הדברים האלה, מה המשמעות של ההרעה הזאת.

יואב קיש: קודם אמרו לי שהכול לטובה.

יואב קיש: אמרתי: סבבה, תביאו ונסגור.

יואב קיש: עכשיו אני מגלה שיש פה מדרגה שהיא הרעה והיא גבייה עודפת.

קרן גלאון: כל הדברים כתובים גם בדברי ההסבר וגם בפנייה שהועברה אליכם.

קרן גלאון: כתבנו שם את כל הנתונים.

יואב קיש: אבל מה שנאמר הוא לא מה שכתוב.

קרן גלאון: אני מתנצלת.

יואב קיש: אם אנחנו כבר עוסקים בזה, תסבירי לי כמה מתוך האירועים הם של מעל 10,000 איש וכמה הם בקטגוריות האחרות.

קרן גלאון: ברשותך, נלך צעד אחד אחורה.

קרן גלאון: בעצם אנחנו מבטלים את האגרה בכלל עד 500 איש.

קרן גלאון: אם קודם עד 500 איש שילמו 1,500 שקלים, עכשיו זה מבוטל, זה יהיה ללא אגרה.

יואב קיש: עדיין יצטרכו חוות דעת או שלא צריכים?

קרן גלאון: כאשר יצטרכו זה יהיה ללא אגרה.

קרן גלאון: ברוב המקרים לא צריך.

קרן גלאון: 500 ועד 1,500 איש היה - - - וירד ל-830 שקל.

יואב קיש: את המספרים ראיתי.

יואב קיש: אני שואל מה שיעור האירועים עם מעל ל-10,000 איש.

קרן גלאון: לפי נתונים שאנחנו מפלחים, מעל ל-10,000 איש יש לנו בערך 31 אירועים בשנה.

יואב קיש: זאת אומרת שהגדלנו ב-60,000 שקלים את ההכנסות מאותם אירועים.

עינת גרוסמן: מתוך 2,708 אירועים שעליהם הופקו שוברים בתחום הזה, 169 מתוכם – שזה בערך 6%.

יואב קיש: אז נכפיל את זה ב-2,000, שזה מה שהם יצטרכו לשלם יותר.

יואב קיש: עד היום שילמו 5,000 שקל ועכשיו ישלמו 7,000 שקל.

יואב קיש: כלומר מדובר על 320,000 שקל.

יואב קיש: הגדלנו ב-320,000 שקל את הגבייה מן הציבור.

יואב קיש: כמה הקטנו?

יואב קיש: כמה שילמו באירועים עד 500 איש?

יואב קיש: מה היה מספר האירועים וכמה הם שילמו?

עינת גרוסמן: אעשה חישוב של הפלוס והמינוס.

עינת גרוסמן: יש פער לטובת הציבור.

יואב קיש: אני רוצה לראות את הטבלה הזאת.

יואב קיש: כלומר יש בסוף כ-1.2 מיליון שקל ירידה בהכנסות, אם אני מבין נכון.

קרן גלאון: זה פוטנציאל הגבייה.

יואב קיש: פוטנציאל המבוסס על מה שהיה.

יואב קיש: באיזו שנה זה?

קרן גלאון: או 2016 או 2017.

יואב קיש: דרך אגב, את צדקת.

יואב קיש: איך הגעת ל-160 אירועים?

יואב קיש: כי כתוב פה 31.

קרן גלאון: יש לנו שני נתונים שונים בגלל שהגבייה הזאת ב-2017 נעשתה בסך הכול בצורה מסודרת עם הרפורמה של האגרות.

קרן גלאון: אין לנו הרבה נתונים אחורה ולכן יש נתונים שאנחנו לוקחים בזהירות, נתונים שאנחנו לוקחים לחישובים.

קרן גלאון: כך או כך, זה הפחתה משמעותית באגרות לאירועים חד-פעמיים.

קרן גלאון: יושב פה נציג הרשויות המקומיות.

קרן גלאון: בעצם השינוי הזה התחיל לבקשתם והוא מתואם איתם.

יוחאי וג'ימה: אני ראש מינהל ביטחון וחירום במרכז השלטון המקומי.

יוחאי וג'ימה: אני מדבר על המדרגות.

יוחאי וג'ימה: המדרגות האלה למעשה מקלות על הרשויות המקומיות הקטנות יותר, שעד היום בשביל אירוע – ניקח לדוגמה את בנימינה וגבעת עדה, יש שני אירועים במקביל, גם של יום השואה וגם של יום הזיכרון.

יוחאי וג'ימה: בחודש אחד יש כשישה אירועים בשני הישובים.

יוחאי וג'ימה: זה למשל הגיע להם ל-10,000 שקלים, רק לישוב כזה.

עידו בן יצחק: עכשיו את האגרה ליום הזיכרון ביטלו לגמרי.

יוחאי וג'ימה: זה גם הביטול של האגרה ליום הזיכרון וגם הביטול של האגרה ליום השואה שיוצא באותו חודש.

יוחאי וג'ימה: זה הוריד להם ארבעה אירועים למעשה.

יוחאי וג'ימה: מעבר לזה, עד 5,000 איש בדרך כלל זה לא טעון רישוי.

יוחאי וג'ימה: המחויבות מבחינת החוק לעמוד בכל הדרישות של כיבוי האש זה תמיכה נכונה באירוע של 500 איש, ולא משנה אם אתה צריך חוות דעת, האם יש להביא את אנשי כיבוי האש לעשות שם ביקורת – אתה חייב לעמוד בסטנדרטים כלשהם.

יוחאי וג'ימה: לכן על הרשויות המקומיות הקטנות זה הקל מאוד.

קרן גלאון: הטבלה שהצגתי לאדוני היא רק לגבי רשויות מקומיות, היא לא לגבי סך האירועים, שזה טבלה אחרת.

יואב קיש: אז תעבירי לי גם את זה.

יואב קיש: הטבלה הראשונה שהגשת היא לגבי השלטון המקומי בלבד, והטבלה השנייה היא גם לגבי אירועים פרטיים.

אדוני היושב-ראש, מטיבים איתם או לא?

יואב קיש: בהתחלה אמרו שהכול מיטיב, ואז גיליתי שיש מדרגה אחת שמרעה.

יואב קיש: הצגת את הדברים לא במדויק.

יואב קיש: אולי זה היה תיאור כולל ועכשיו אני צולל למספרים כדי לראות אם הכול מיטיב או לא מיטיב.

יואב קיש: יש מדרגה אחת שהשתנתה, ששם זה עלה מ-5,000 ל-7,000, היה בעבר 5,000 שקלים ועכשיו רוצים 7,000 שקלים.

יואב קיש: שאלתי כמה אירועים עושים עם מעל ל-10,000 איש ונאמר: כ-170 אירועים בשנה, כאשר העלות היא 2,000 שקלים יותר.

יואב קיש: 2,000 כפול 170 זה 340,000 שקלים גבייה עודפת מהציבור והשלטון המקומי ביחד.

יואב קיש: יש לנו התייחסות נפרדת בין השלטון המקומי ובין הציבור.

יואב קיש: לקחתי את הסך הכולל.

יואב קיש: אבל אם מסתכלים על סך כל השינויים האחרים שנעשו, מגלים שהגבייה יורדת ב-3.8 מיליון שקלים.

יואב קיש: זאת אומרת שיש סגמנט אחד שנפגע, וזה האירועים הגדולים, במקום 5,000 שקל יעלה 7,000 שקל לאירוע.

יואב קיש: מצד שני, הורידו את כל שאר הקריטריונים בצורה גורפת מאוד.

יואב קיש: לכן מצליחים להגיע להטבה משמעותית מאוד.

יואב קיש: בגדול, האמירה שזה הטבה משמעותית לכלל הציבור נכונה, אני לא מתעלם מזה, אבל יש סגמנט אחד, שאני מחדד אותו, שניזוק.

יואב קיש: מה ההבדל בין רשות מקומית למישהו שעושה אירוע פרטי?

יואב קיש: אין הבדל.

יואב קיש: יש הבדל בנתונים.

יואב קיש: ברשויות המקומיות יש רק 30 אירועים עם מעל ל-10,000 איש ואילו בסך הכול יש 170 אירועים עם מעל ל-10,000 איש.

יש טבלה אחת שמסכמת את הכול?

יואב קיש: יש את שתי הטבלאות הללו שקיבלנו.

קרן גלאון: בנוסף להפחתת אגרה, ברובה לגבי אירועים חד-פעמיים, יש פה הפחתה לגבי אירועים ביום הזיכרון וביום השואה, ויש פה הפחתה משמעותית ביחס לאגרות שאנחנו עושים בגין ביקורת בבנייני מגורים.

יואב קיש: על זה תיכף נדבר.

אלחנן דיקשטיין: אני מתעסק ברישוי עסקים במועצה מקומית.

אלחנן דיקשטיין: כאשר יש לנו אירוע חד-פעמי באמפיתיא

אלחנן דיקשטיין: טרון אנחנו משלמים 3,000 שקל.

יואב קיש: כמה אנשים?

אלחנן דיקשטיין: הם לוקחים לפי ראשים.

אלחנן דיקשטיין: באירוע של עד 3,000 איש הם לוקחים 3,000 שקל לביקורת.

אלחנן דיקשטיין: הם באים לשם, יש שני ארונות כיבוי והם מבקשים אישור של אדם מומחה שבדק אותם ולהראות שיש לארונות האלה אישור, לא של כיבוי אש אלא אישור של אדם מוסמך, של מורשה.

אלחנן דיקשטיין: הם באים רק לבדוק שהמורשה נתן את האישור, על זה לוקחים 3,000 שקל.

יואב קיש: כעת יורידו את זה ל-1,750 שקל, זה ההורדה לאירוע של עד 3,000 איש.

יואב קיש: מעל 3,000 איש זה יישאר 3,000 שקל.

יואב קיש: אני מציע לכם לשבור כיסא כדי שיהיו לכם רק 2,999 אנשים.

אלחנן דיקשטיין: אין כיסאות.

אלחנן דיקשטיין: זה אמפיתיאטרון.

אלחנן דיקשטיין: הם לוקחים לפי מטר.

יואב קיש: הקטגוריה היא 3,000 איש.

יואב קיש: אז קודם כול, אם תעלה מעל ל-3,000 איש תישאר ב-3,000 שקלים.

יואב קיש: מתחת ל-3,000 איש זה 1,750 שקלים.

יואב קיש: זה השינוי.

יואב קיש: אני לא יודע מה בדיוק ההגדרה באמפיתיאטרון שלכם.

אלחנן דיקשטיין: האמפיתיאטרון הוא עד 3,000 איש.

אלחנן דיקשטיין: אתה יכול להגיד שיהיו 2,500.

אלחנן דיקשטיין: אני לא הולך לשחק עם זה.

יואב קיש: במקרה שלכם התעריף יורד ל-1,750 שקלים.

אלחנן דיקשטיין: אבל זה מוגזם בכלל כל הדבר הזה.

יואב קיש: אתה אומר שמלכתחילה היה צריך להוריד הרבה יותר.

אלחנן דיקשטיין: בפרט שאיש כיבוי אש בא לרבע שעה, זה כל מה שהוא עושה בביקורת שלו.

יואב קיש: זה הערה למשרד, לשיקולכם הורדה נוספת.

יואב קיש: לפי מה שאנחנו שומעים פה זה לא מספק.

קרן גלאון: רק שתי התייחסויות.

קרן גלאון: ראשית, התעריף הזה מתואם עם השלטון המקומי.

קרן גלאון: שנית, ככל שלמקום יהיה אישור קבוע והשימוש הספציפי לא יחרוג מן האישור אז מספיק אישור שנתי.

קרן גלאון: פשוט בכל פעם מוסיפים עוד במות ודברים כאלה ואז נדרש עוד פעם לבוא ותבדוק.

אלחנן דיקשטיין: עכשיו מעלים את זה.

אלחנן דיקשטיין: ברפורמה זה עולה לחמש שנים.

אלחנן דיקשטיין: קודם האישור לאמפיתיא

אלחנן דיקשטיין: טרון קבוע היה לשנה.

אלחנן דיקשטיין: ברפורמה זה יהיה לחמש שנים.

אלחנן דיקשטיין: בחמש שנים יכול להיות שזה ייפתר.

קודם כול, באמת זה נותן תשובה, כי אם הרישיון יינתן לחמש שנים אז בוודאי זה יקל.

אני חושב שאירועים קבועים שנמצאים במקום קבוע, ההתייחסות אליהם צריכה להיות אחרת מבחינת כיבוי האש.

קרן גלאון: ההתייחסות אחרת.

קרן גלאון: גם בגוף התקנות כתוב שמדובר במקום שאין לו אישור כבאות בהיקף קבוע.

אם זה בכל שבועיים או בכל חודש באותו מקום, באותה שעה, עם הרכב כזה או אחר של 100 לפה, 200 לשם, אז זה צריך להיות משהו קבוע.

קרן גלאון: זה המצב הקיים.

דבר שני, אני שואל, באירועים הגדולים והבינוניים, האם מעבר לאגרה יש גם חבות נוספת שמטילים על הרשות, למשל להביא כבאית וכדומה?

זה לא פה?

קרן גלאון: בהפחתה הזאת לא דנו בזה.

אני מבקש לשאול שאלה.

מה שמונח כאן הוא רק חלק מן העלות של כיבוי אש.

השאלה אם לא הגיע הזמן להתייחס גם כן לעלוּת הנוספת.

אלחנן דיקשטיין: ביקורת בטיחות עולה 5,000 שקל.

יש יועץ בטיחות ויש מד"א ויש זה.

נטפל בזה בצורה אחרת.

אני לא יכול לבוא אליהם כדי שיטפלו לי בדברים האלה.

אבל אני מדבר כרגע על נושא כבאות.

השאלה מה המדרג.

אולי תרעננו את זיכרוננו.

אני כבר מזמן לא ראש עירייה אז אני לא זוכר מתי צריך כבאית או כבאי שיהיה נוכח לאורך כל האירוע, קצין או משהו כזה.

באילו סדרי גודל?

רק באירועים של 10,000 איש ומעלה?

ואז גם מה ההוצאה הכספית עבור זה?

האם שם אפשר ללכת לקראת העניין הזה?

קרן גלאון: אזכיר לאדוני שרק בתחילת שנת 2017 עשינו רפורמה משמעותית בכל האגרות, ובכלל האמור גם שונתה האגרה לְמה שאנחנו קוראים לו הקצאת כבאים בתשלום, ועל זה מדובר.

קרן גלאון: קבוע בתקנות שבעצם מריצים אותן רק מ-2017.

קרן גלאון: כרגע אנחנו לא מציעים שינוי בזה.

קרן גלאון: אלה תקנות שמבוססות על עלויות.

קרן גלאון: הכבאים, להבדיל משוטרים, יש להם שעות נוספות, יש עלויות בעצם הקצאת כבאים.

קרן גלאון: לכן זה כבר בוצע בתקנות.

שעה של כבאי – זו השאלה.

קרן גלאון: כבר בוצעה ההתאמה הזאת בתחילת שנת 2017.

תני לי דוגמה למשל כמה זה.

אלחנן דיקשטיין: ואם כולם מתנדבים?

רגע, זה השאלה הבאה שלי.

יחשבו שאני מתואם אתך, אבל ממש לא.

קרן גלאון: אנחנו לא שולחים רק מתנדבים.

קרן גלאון: התעריף שקבוע היום בתקנות הוא 128 שקלים לכל צוות לכל רבע שעה.

קרן גלאון: צוות זה עד שלושה כבאים ורכב כיבוי.

קרן גלאון: הרבע שעה נעשתה דווקא כדי להקל על הציבור, כדי שלא ישלמו פר שעה.

כדי שלא יעגלו את זה.

השאלה אם יש פעולות, ברוחב – כי כבאית זה כבאית עם כבאים, אולי אפשר שחלק יהיו מתנדבים ולהוזיל את העלויות – אבל השאלה בדברים אחרים, בביקורות ובדברים האלה, האם אפשר לחסוך את זה ולא להשתמש בכבאים ששכרם יותר גבוה והשעות הנוספות שלהם עלותן גבוהה יותר?

האם אפשר להשתמש יותר באנשים שמומחים לדבר בלי להיות כבאי בפני עצמו?

קרן גלאון: כמובן שאני לא אשת המקצוע אבל אגיד מה שאני יודעת מניסיוני.

קרן גלאון: כמובן שלוחמי האיש אין שום מטרה לשלוח אותם לאירועים שהם לא צריכים להיות בהם.

קרן גלאון: להם זה לא נוח, זה משבש את הפעילות של התחנה ואת הכוננות.

קרן גלאון: לכן מופעל שיקול דעת מקצועי והם נשלחים רק למקומות שחושבים שצריכים תגבור.

קרן גלאון: לדוגמה יש הנחיה שאם האירוע הוא בסמוך לתחנת כיבוי אש, גם אם לפי הכללים צריך להקצות לו כבאים בתשלום, לא יקצו.

אז מוותרים על זה, כלומר מפעילים פה שיקול דעת.

קרן גלאון: אני חושבת שגם האינטרס של מערך הכבאות הוא להקצות את המינימום הנדרש, ועדיין לשמור על הבטיחות של האזרחים.

יואב קיש: תסבירי רק את תקנה 1 שמוסיפה את פסקה (5) לתקנה 7: "ביקורת במקרקעין בנכס המשמש למגורים".

יואב קיש: מה זה?

קרן גלאון: זה במקביל לתקנות שמצויות על שולחן הוועדה, שעניינן קביעה והסדרה של תחזוקת סידורי הכבאות בבניין גבוה.

קרן גלאון: זה גם עלה בדיון האחרון פה.

קרן גלאון: במקביל להסדרת חובת התחזוקה על ידי בעלי הנכסים, אנחנו רוצים לקבוע שהביקורת של רשות הכבאות בנכסים האלה, הביקורת השוטפת תהיה ללא אגרה.

יואב קיש: בסדר, ברור.

יואב קיש: זה לא היה קודם?

קרן גלאון: היום בתקנות התקפות כל ביקורת מחויבת באגרה לפי המטראז'.

יואב קיש: כמה זה?

עכשיו בעצם פותרים את זה במכה הראשונה.

אם הייתה ביקורת ראשונה ואחר כך יש המשך, משלמים רק על הראשונה.

יואב קיש: לא, לא משלמים על הראשונה.

עידו בן יצחק: אם זה אחרי האכלוס, לא משלמים.

כי זה ביקורת יזומה שלכם שלא קשורה.

מאיפה הפילנתרופיה הזאת?

יואב קיש: כדי לעודד את זה.

קרן גלאון: אנחנו רוצים שהשירות הזה יינתן לאזרחים ללא תשלום במטרה לשפר את הבטיחות בבניינים גבוהים, ובכלל.

קרן גלאון: הביקורת פה תהיה ללא עלות.

זה ממש נס חנוכה.

קרן גלאון: אנחנו חושבים שזה שירות חשוב מאוד לציבור.

יואב קיש: כפי שאמרת קודם, זה גם הכול מהוועדה הזו.

יואב קיש: חלק מזה שאנחנו עדיין מתלבטים באישור של התקנות, זה בא לעזור לנו, לרכך לנו.

יואב קיש: אתה רואה, יש דברים טובים בהתלבטויות.

קרן גלאון: זה חלק ממהלך כולל, שהמטרה שלו לשפר את בטיחות האש בבניינים ולהסיר את הרתיעה של אנשים מלקרוא לנו לביקורת.

אגב, גם כלכלית המהלך הזה נכון בגלל ששרפה שקורית אחר כך בגלל דברים כאלה, או נזקים, חלילה, בנפש עולים למדינה הרבה יותר כסף.

יואב קיש: אם כבר עוסקים בנושא הזה של התקנות, כדי להבהיר מה עדיין חסר לי כדי לקדם את זה, אני מבין שעשו רי"א כדי לראות שאותן תקנות של הפיקוח לא בעייתיות ולא נכנסות לקטגוריה של דרישה של רי"א.

יואב קיש: הבעיה שלי הייתה מלכתחילה, וביקשתי הסבר מפורט, מה אנחנו דורשים היום מבניין מגורים סטנדרטי, שנכנס לקטגוריה, מעל שמונה קומות.

יואב קיש: מה הדרישה?

יואב קיש: נכון שהפיקוח שאנחנו מדברים עליו הוא לא בעלויות בהיקף משמעותי ואין אתו בעיה, אבל אני רוצה להבין האם גם הדרישה הבסיסית לפיקוח הבסיסי היא סבירה ושפויה ברמת ההוצאות ושאין פה אירוע בעייתי שנצטרך לחשוב מחדש על המשמעות.

יואב קיש: את זה עוד לא הציגו לי.

קרן גלאון: בעניין הזה נשמח לקבוע פגישה כי העברנו את כל הנתונים, כולל פילוחים וטבלאות והשוואה לחו"ל.

יואב קיש: ועד בית של בניין בן 15 קומות, מה הדרישות – לא בפיקוח – של כיבוי אש לתחזוקה?

יואב קיש: אני רוצה לקבל פירוט מסודר.

יואב קיש: יש לו מערכת מתזים, יש לו זה וזה.

יואב קיש: אני רוצה לכמת את זה.

קרן גלאון: נשמח להיפגש.

קרן גלאון: זה בדיוק הצעת התקנות.

יואב קיש: התקנות מדברות רק על הפיקוח.

קרן גלאון: לא, בכלל לא.

קרן גלאון: אין פיקוח.

קרן גלאון: הצעת התקנות לא נוגעת לפיקוח.

קרן גלאון: היא אומרת: חובת בעל הבית לבדוק את זה ואת זה, לתחזק.

יואב קיש: לבדוק את התחזוקה.

יואב קיש: אבל מה עם התחזוקה עצמה?

יואב קיש: אני רוצה להבין מה עלות התחזוקה לאותו בניין.

יואב קיש: זרקו מספרים מפה ועד הודעה חדשה.

קרן גלאון: תחזוקת השבר כאשר יש כבר תקלה?

יואב קיש: לא.

יואב קיש: תחזוקה כללית.

קרן גלאון: לגבי התחזוקה הכללית שלחנו טבלאות עם מספרים.

יואב קיש: עוד לא ראיתי.

יואב קיש: נדבר על זה.

יואב קיש: אני חוזר לענייננו.

יואב קיש: הקראנו את התקנות.

יואב קיש: חבר הכנסת יעקב אשר, אני רוצה לתמוך בתקנות.

יואב קיש: למרות ההעלאה הספציפית בתעריף לגבי אותם אירועים גדולים, עדיין זה מיטיב ויוריד מ-3,000 שקל ל-1,750 שקל לפחות בשלב ראשון.

אנחנו מאשרים כרגע את התקנות האלה?

יואב קיש: כן.

יואב קיש: בתקנות אתה לא יכול לעשות איפה ואיפה.

ברור.

יש עוד תקנות שנמצאות על שולחן הוועדה?

יואב קיש: אישרנו כבר.

יש עוד משהו שלא אושר?

יואב קיש: כן, אבל הוא לא לדיון היום.

הבנתי.

ועל מה אותן תקנות מדברות?

יואב קיש: בכלל על הדרישה מבנייני מגורים.

שם צריך להיות דיון כבד יותר.

יואב קיש: בגדול, זה מיטיב, פרט לְמה שהגדרנו במדויק שיש בו העמסה עודפת קצת על אירועים גדולים.

יואב קיש: מי בעד התקנות?

יואב קיש: ירים את ידו.

יואב קיש: מי נגד?

יואב קיש: מי נמנע?

יואב קיש: בעד – 2

יואב קיש: נמנעים – אין

יואב קיש: התקנות נתקבלו פה אחד.

יואב קיש: תודה.

יואב קיש: הישיבה נעולה.